Source: https://gyoritorvenyszek.birosag.hu/sajtoszoba?page=11
Timestamp: 2018-08-17 14:05:37+00:00

Document:
Sajtóközlemény | Győri Törvényszék
Másodfokú döntés a járókelőket "fosztogató" vádlott ügyében
~~A másodfokú bíróság az elsőfokú bíróság ítéletét helybenhagyta. Az elsőfokú ítéletben a bíróság K. C. vádlottat lopás vétségében, rablás és kifosztás bűntettében mondta ki bűnösnek és ezért a vádlottat halmazati büntetésül 7 év fegyházban végrehajtandó szabadságvesztésre, emellett 8 év időtartamra eltiltotta a közügyek gyakorlásától.
Előzetes letartóztatás elrendelése
~~A Győr Járásbíróság nyomozási bírája az elsőfokú bíróságnak a tárgyalás előkészítése során hozott határozatáig, de legfeljebb egy hónapi időtartamra elrendelte annak az édesanyának az előzetes letartóztatását, akinek a gyermeke ismeretlen körülmények között meghalt.
Másodfokú döntés a soproni fűnyírós baleset ügyében
A Győri Törvényszék másodfokú tanácsa az elsőfokú bíróság ítéletét – amelyben a vádlottal szemben maradandó fogyatékosságot és súlyos egészségromlást okozó foglalkozás körében elkövetett gondatlan veszélyeztetés vétsége miatt 8 hónap, végrehajtásában két év próbaidőre felfüggesztett szabadságvesztés büntetést szabott ki – helybenhagyta.
Első fokú ítélet a közel 700 millió forintos adóhiányt okozó áfacsalási ügyben
A Győri Törvényszék elsőfokú ítéletet hirdetett a sajtóban „Cukros-ügy” néven ismertté vált adócsalási ügyben. A bíróság az ügyben 39 tárgyalási napot tartott, mintegy 200 tanúvallomást szerzett be. A nyomozati iratok között 320 kötet lefoglalt könyvelési anyag szerepelt. Az ügy bonyolultságára tekintettel a bíróság két hivatásos bíróból és három ülnökből álló 5 fős tanácsban járt el.
A Győri Közigazgatási és Munkaügyi Bíróság és a BÁH egyeztetett a menekültügyekről Győrben
~~Dr. Takács József, a Győri Törvényszék elnöke, dr. Varga András, a Győri Közigazgatási és Munkaügyi Bíróság elnöke és dr. Sipos Anikó a Bevándorlási és Állampolgársági Hivatal Regionális Igazgatóságának vezetője tartott háromoldalú szakmai egyeztetést a menekültügyekről.
~~A Győri Járásbíróság bíróság elé állításos eljárásban hozott döntésében a vádlottat embercsempészet bűntettében bűnösnek mondta ki és 3 év 6 hónap börtönbüntetésre, 5 év Magyarország területéről való kitiltásra ítélte, a bíróság ezen kívül a cselekmény elkövetéséhez használt személygépkocsi elkobzását rendelte el.
A bíróság az ítélet tényállását a vádirati tényállással egyezően állapította meg. Eszerint a vádlottat ismeretlen személy 2016. június 20. előtt azzal kereste meg, hogy 9 fő szír állampolgárt szállítson a vádlott és társa Ausztriába. A vádlott és társa a vádbeli napon az éjszakai órákban azért érkezett Győrbe, hogy az előzetes megbeszélésnek megfelelően harmadik országbeli személyeket 25 euró összegért Ausztriába szállítson illegálisan. A vádlott személygépkocsijába 4 fő szír állampolgár, míg társa gépkocsijába egy 5 fős szír család szállt be és a két autó egyszerre indult Ausztria felé az M1 autópályán.
A rendőrség a vádlott által vezetett személygépkocsit ellenőrzés alá vonta az autópálya Lajta pihenőjében, a vádlott társa azonban az intézkedés alól kivonva magát Ausztria felé menekült és ott az S1 autópályán balesetet szenvedett. Az osztrák társszervek a vádlott társát és utasait előállították és a vádlottal szemben Ausztriában büntetőeljárást kezdeményeztek.
A bíróság az ítélet indokolásában kifejtette, hogy a vádlott a szír állampolgároknak, akik a külföldre utazáshoz okmányokkal nem rendelkeztek, vagyoni haszonszerzés végett segítséget nyújtott a külföldre jutásukhoz.
A vádlott a tárgyaláson beismerő vallomást tett, amit a bíróság a vádlott személyi körülményeivel együtt – 5 kiskorú eltartására köteles – enyhítő körülményként értékelt, súlyosító körülményként vette ugyanakkor figyelembe, hogy a vádlottat ugyanilyen cselekmény miatt Németországban két alkalommal már elítélték, kiszabott büntetéséből 2016. márciusában feltételesen szabadult.
A vádlott és védője elsősorban felmentésért, másodsorban enyhítésért jelentett be fellebbezést, az ügyész fellebbezése bejelentésére 3 napot tartott fenn, így a döntés nem jogerős.
A bíróság az előzetes letartóztatásban lévő vádlott kényszerintézkedését a másodfokú eljárás befejezéséig, de legfeljebb a nem jogerős ítélettel kiszabott szabadságvesztés tartamáig fenntartotta.
~~A jogszabályi rendelkezések értelmében 2016. július 15-én, pénteken, a Bíróságok Napjával kezdetét vette a bíróságokon az ítélkezési szünet, amely 2016. augusztus 19-ig, péntekig tart.
Büntetőügyekben a bíróságok törvényi feladataikat folyamatosan ellátják, a határidők számítását a törvénykezési szünet nem érinti. A büntetőügyek esetében a büntető bírák eljárnak az előállításos ügyekben, a gyorsított eljárásokban és döntenek a kényszerintézkedések alkalmazásáról pl.: előzetes letartóztatás elrendeléséről, vagy a gyanúsított szabadlábra helyezéséről.
Az ítélkezési szünet alatt polgári perekben és fizetési meghagyásos eljárásokban a felekre nézve megállapított határidők a törvénykezési szünetbe nem számítanak bele. Fellebbezési határidő esetén például a fél részére 2016. július 1-jén kézbesített fellebbezéssel megtámadható határozat 15 napos fellebbezési határideje csak 2016. augusztus 23. napján jár le.
A bíróságok az ítélkezési szünet alatt sem tartanak zárva, az ügyfelek beadványai postai úton történő kézbesítése, valamint az ügyfélfogadási időben személyesen való előterjesztése zavartalanul működik.
A Győri Törvényszéken a büntető, polgári, gazdasági, csőd-és felszámolási kezelőiroda hétfő, kedd, szerda és pénteki napokon 9.00-11.00 óráig, csütörtökön 8.30-12.00 és 13.00-15.30 között fogadja az ügyfeleket.
A Győri Járásbíróságon és a Mosonmagyaróvári Járásbíróságon hétfő, kedd, szerda és pénteki napokon 9.00-11.00 óráig és csütörtöki napokon 9.00-11.00 óráig, 14.00-16.00 tartanak a kezelőirodák ügyfélfogadást.
A Soproni Járásbíróságon hétfő, kedd, szerda és pénteki napokon 9.00-11.00 óráig, csütörtökön 9.00-12.00 és 13.00-16.00 óráig tart a kezelőirodák ügyfélfogadása.
További információt a http://gyoritorvenyszek.birosag.hu internetes oldalon találnak.
Július 15-től törvénykezési szünet a bíróságokon
~~Tájékoztatjuk ügyfeleinket arról, hogy 2016. július 15-én a Bíróságok Napjával kezdetét veszi a törvénykezési szünet, amely augusztus 20-ig tart, valamennyi bíróságon.
A törvénykezési szünet tartama alatt a bíróságok főszabály szerint tárgyalásokat nem tartanak.
Elsőfokú ítélet a kiskorú sértett sérelmére elkövetett szexuális bűncselekmény ügyében
~~A Győri Járásbíróság elsőfokú ítéletében Sz. Zs. I. rendű vádlottat bűnösnek mondta ki szexuális visszaélés bűntettében és ezért 3 év börtönben letöltendő szabadságvesztésre ítélte. A bíróság ugyanakkor bizonyítottság hiányában felmentő rendelkezést hozott az I. és a II. rendű vádlott vonatkozásában a személyi szabadság megsértésének bűntettét illetően.
Nyári gyakorlat keretében látogattak a diákok a Győri Törvényszékre
~~A győri Baross Gábor Közgazdasági Szakközépiskola kilencedik osztályos diákjai két csoportban látogattak a Győri Törvényszékre a „Nyitott Bíróság” program keretében.

References: bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság